Železničná zastávka Bratislava-Vrakuňa

náhľad|Pohľad na nové nástupište TIOP Vrakuňa v deň jeho otvorenia (1. júla 2024)

Železničná zastávka Bratislava-Vrakuňa je železničná zastávka na železničnej trati 131 v bratislavskej mestskej časti Vrakuňa. Zastávka bola sprevádzkovaná v roku 1895 a zrušená v roku 1974. Prevádzka dočasnej zastávky bola obnovená 15. októbra 2016. Nahradená bola 2. júna 2024 novým Terminálom integrovanej osobnej dopravy (TIOP) Vrakuňa umiestneným na juh od pôvodnej polohy, v blízkosti konečnej trolejbusovej zastávky Čiližská, pričom pôvodná dočasná zastávka bola zrušená.

Práce na zastávke v novej polohe sa začali v októbri 2023. Plánovaná bola ako Terminál integrovanej osobnej prepravy. Cena zastávky je 3,9 mil. euro, stavebníkom bola firma TSS Grade. Pozostáva z krajného nástupištia v dĺžke 180 metrov s dvomi prístupovými komunikáciami. Na nástupišti sa nachádzajú dva prístrešky pre cestujúcich s miestom pre bicykle.

 Pôvodná dočasná zastávka 
Medzi 15. októbrom 2016 a 1. júnom 2024 sa zastávka Bratislava-Vrakuňa nachádzala v blízkosti Ráztočnej ulice. Koncipovaná bola ako dočasná zastávka, ktorá mala pomôcť odľahčiť dopravným zápcham v meste.

 Doprava 
 Vlak Trasa Interval Osobný vlak (Os)  Bratislava hlavná stanica – Kvetoslavov (– Dunajská Streda) každých 60 min. (30 počas špičky)Zrýchlený vlak (Zr) Bratislava hlavná stanica – Kvetoslavov – Dunajská Streda –Veľký Meder – Komárno1 spoj ráno, 2 večer

 Dopravné spojenie 

 Referencie 

 Externé odkazy 
 Oficiálna stránka železničnej zastávky 

Vrakuňa
Kategória:Vrakuňa